اترپردیش میں مسلمانوں پرحملوں کے خلاف امن مارچ

ہندوستان کے عوام نے انتہا پسندی اورپرتشدد واقعات میں اضافے کے خلاف پر امن احتجاج کیا۔

خبر کا کوڈ: ۴۳۵۰۲۷

تاریخ: ۱۴ ارديبهشت ۲۰۱۸ - ۰۹:۱۰

رسا نیوز ایجنسی کی رپورٹ کے مطابق، ہندوستان کی ریاست اترپردیش میں مسلمانوں پر بڑھتے تشدد کے خلاف الہ آباد میں طلبہ تنظیموں اور سول سوسائٹی سے وابستہ افراد نے امن مارچ کیا۔

گزشتہ دنوں الہ آباد میں ایک دلت طالب علم کو تشدد کر کے ہلاک کئےجانے اور کاس گنج میں مسلمانوں کے خلاف یک طرفہ کار روائی پرلوگوں نے اپنے غم و غصےکا اظہار کیا اور  تشدد کے لئے بی جے پی حکومت کو ذمہ دار قراردیا ۔

امن مارچ میں شامل افراد نے الزام لگایا کہ ریاست میں دلتوں اور مسلمانوں کو جان بوجھ کر تشدد کا نشانہ بنایا جا رہا ہے۔

امن مارچ میں الہ آباد یونیورسٹی کے طلباء کے علاوہ بڑی تعداد میں عام لوگوں نے بھی شرکت کی۔

لوگوں نے تشدد کے ذریعہ ہلاک کئے جانے والے بے گناہ افراد کی یاد میں شمع روشن کی اور فرقہ پرستی مردہ باد کے نعرے لگائے ۔

واضح رہے کہ ہندوستان میں بی جے پی کی حکومت کے بر سر اقتدار آنے کے بعد سے مسلمانوں کے خلاف پرتشدد واقعات میں خاطرخواہ اضافہ ہوا ہے۔/۹۸۸/ ن۹۴۰